CELEX: 62008CA0116
Language: mt
Date: 2009-10-22 00:00:00
Title: Kawża C-116/08: Sentenza tal-Qorti tal-Ġustizzja (It-Tielet Awla) tat- 22 ta’ Ottubru 2009 (talba għal deċiżjoni preliminari mressqa mill-Hof van Cassatie van België — Il-Belġju) — C. Meerts vs Proost NV (Direttiva 96/43/KE — Ftehim qafas dwar il-leave tal-ġenituri konkluż mill-UNICE, iċ-CEEP u l-ETUC — Interpretazzjoni tal-Klawżola 2(6) u (7) — Leave tal-ġenituri part-time — Tkeċċija tal-ħaddiem qabel it-tmiem tal-perijodu ta’ leave tal-ġenituri mingħajr osservanza tat-terminu legali ta’ avviż — Kalkolu tal-kumpens)

5.12.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 297/8
            
         Sentenza tal-Qorti tal-Ġustizzja (It-Tielet Awla) tat-22 ta’ Ottubru 2009 (talba għal deċiżjoni preliminari mressqa mill-Hof van Cassatie van België — Il-Belġju) — C. Meerts vs Proost NV
   (Kawża C-116/08) (1)
   
   (Direttiva 96/43/KE - Ftehim qafas dwar il-leave tal-ġenituri konkluż mill-UNICE, iċ-CEEP u l-ETUC - Interpretazzjoni tal-Klawżola 2(6) u (7) - Leave tal-ġenituri part-time - Tkeċċija tal-ħaddiem qabel it-tmiem tal-perijodu ta’ leave tal-ġenituri mingħajr osservanza tat-terminu legali ta’ avviż - Kalkolu tal-kumpens)
   2009/C 297/05
   Lingwa tal-kawża: L-Olandiż
   
      Qorti tar-rinviju
   
   Hof van Cassatie van België
   
      Partijiet fil-kawża prinċipali
   
   
      Rikorrenti: C. Meerts
   
      Konvenuta: Proost NV
   
      Suġġett
   
   Talba għal deċiżjoni preliminari — Hof van Cassatie van België — Interpretazzjoni tal-Klawżola 2(4) sa (7) tal-ftehim qafas fuq il-leave tal-ġenituri konkluż mill-UNICE, iċ-CEEP u l-ETUC, anness mad-Direttiva tal-Kunsill 96/34/KE tat-3 ta’ Ġunju 1996 (ĠU L 145, p. 4) — Leave tal-ġenituri part-time — Tkeċċija tal-ħaddiem qabel it-tmiem tal-perijodu tal-leave tal-ġenituri, fin-nuqqas ta’ raġuni serja jew mingħajr osservanza tat-terminu ta’ avviż — Kalkolu tal-kumpens
   
      Dispożittiv
   
   Il-Klawżola 2(6) u (7) tal-ftehim qafas dwar il-leave tal-ġenituri konkluż fl-14 ta’ Diċembru 1995, li jinsab fl-anness tad-Direttiva tal-Kunsill 96/34/KE, tat-3 ta’ Ġunju 1996 dwar il-ftehim qafas fuq il-leave tal-ġenituri konkluż mill-UNICE, CEEP u ta’ ETUC, kif emendata bid-Direttiva tal-Kunsill 97/75/KE tal-15 ta’ Diċembru 1997, għandha tiġi interpretata fis-sens li hija tipprekludi li, f’każ ta’ tmiem unilaterali minn min iħaddem, mingħajr raġuni serja jw mingħajr osservanza tat-terminu legali ta’ avviż, tal-kuntratt ta’ impjieg ta’ ħaddiem impjegat għal perijodu indeterminat u full-time filwaqt li dan tal-aħħar jibbenefika minn leave tal-ġenituri part-time, il-kumpens li għandu jitħallas lil dan il-ħaddiem jiġi ddeterminat fuq il-bażi tar-remunerazjoni mnaqqsa li huwa jirċievi meta sseħħ it-tkeċċija.
   
      (1)  ĠU C 128, 24.05.2008